CONCESIÓN DE AXUDAS ECONÓMICAS DESTINADAS Á ADQUISICIÓN DE LIBROS E MATERIAL ESCOLAR PARA O CURSO 2016/2017
ADMINISTRACIÓN LOCAL — Municipal — Estrada, A (Subvencións, 22/08/2016)

O obxecto da convocatoria é regular o procedemento para a concesión de subvencións ás familias con dificultades socioeconómicas para o apoio na escolarización dos nenos/as matriculados no segundo ciclo de educación infantil en centros públicos da Estrada no curso escolar 2016/2017. Estas axudas son incompatibles con outras subvencións ou axudas para a mesma finalidade. Estas axudas outorgaranse de acordo aos principios de publicidade, concorrencia e obxectividade e tramitaranse en réxime de concorrencia competitiva polo procedemento establecido no artigo 19º.1 da Lei 9/2007, do 13 de xuño, de subvencións de Galicia. O orzamento inicial ascende a 7.000 euros, con cargo a partida 2310.48900. No suposto de que a demanda supere a capacidade orzamentaria, a priorización na concesión das axudas virá dada pola puntuación obtida, de maior a menor, trala avaliación e baremación da solicitude de acordo cos criterios establecidos na base OITAVA da convocatoria, ata esgotar os orzamentos destinados a tales fins. O importe máximo para o curso 2016/2017 e de 90 euros por alumno/a. A contía da axudas a conceder poderá constituír o cen por cen do custe total. As axudas abonaranse en función do gasto realizado e xustificado, dando lugar, se é o caso, a unha minoración da contía inicialmente concedida. Poderán ser beneficiarios destas axudas as unidades familiares empadroadas no Concello da Estrada que teñan menores ao seu cargo, matriculados para o curso escolar 2016/2017 nalgún centro de ensino público da Estrada, na segunda etapa de educación infantil (de 3 a 5 anos). En cada unidade familiar só un dos seus membros terá a condición de persoa beneficiaria das axudas, e poderanse conceder tantas axudas como número de menores estean matriculados no segundo ciclo de educación infantil. Aos efectos desta convocatoria considérase unidade familiar a formada: a) Os cónxuxes parellas de feito, titores legais ou persoa encargada da garda e protección do menor b) Os fillos solteiros do/a solicitante menores de vinte e cinco anos que convivan no domicilio familiar a 31.12.2015. c) Os fillos/as maiores de idade que conten con certificación de discapacidade en grao superior o 65%. d) No suposto de nulidade, separación ou divorcio dos proxenitores, o destinatario da axuda será o/a pai/nai que teña atribuída a custodia do/a menor de acordo co convenio regulador ou sentenza xudicial. Neste suposto non se considera membro da unidade familiar aquel que non conviva co solicitante, pero si se terá a consideración de membro computable o novo cónxuxe ou persoa unida a/o solicitante da axuda. A separación transitoria motivada por razóns de estudio, traballo, tratamento médico ou outras causas similares, non rompe a convivencia a estes efectos. Tamén terán a consideración de membro da unidade familiar o/a fillo/a do proxenitor/a destinatario/a da axuda, que non convivan no domicilio familiar pero que o pai/nai estea a pagar unha pensión alimenticia, sempre que resulte acreditado o dito pago. No suposto de custodia compartida incluiranse ámbolos dous proxenitores dentro do computo da renda familiar. Nos casos de violencia de xénero no ámbito familiar, quedarán excluídos do cómputo de rendas os ingresos do agresor e a efectos de cálculo de RPC considerarase familia monoparental. e) No suposto de acollemento familiar será de aplicación á familia de acollida os mesmos criterios.1. A unidade familiar deberá estar empadroada e ter residencia efectiva no Concello da Estrada e convivir cos menores para os que se solicita a axuda.2. As persoas estranxeiras residentes no concello da Estrada poderán beneficiarse destas axudas sempre e cando se atopen nunha situación administrativa regular e cumpran as condicións establecidas na Lei orgánica 4/2000 sobre dereitos e liberdades dos estranxeiros en España, así como o contemplado no Real Decreto 557/2011 que a desenvolve, ademais de reunir os requisitos contemplados nas presentes bases.3. Estar matriculado ou ter reserva de matricula nun colexio público do termo municipal da Estrada no curso 2016/2017 no segundo ciclo de educación infantil.4. Ter presentada a solicitude e documentación no prazo e forma establecido.5. Acada-la puntuación necesaria segundo baremo, dentro da capacidade orzamentaria asignada para tal concepto 6. Estar ó corrente no cumprimento das súas obrigas coa Axencia Estatal da Administración Tributaria e coa seguridade social 7. Que renda per cápita ( en adiante RPC ) en computo anual non supere o importe do IPREM anual correspondente ó ano 2015 (6.390,13 euros anuais). Entendese por renda per cápita familiar (RPC familiar) os ingresos netos da unidade familiar dividida entre o número de membros da mesma. A renda RPC obterase pola agregación das rendas de cada un dos membros computables que obteñan ingresos de calquera natureza ó longo do último exercicio económico. Considéranse ingresos netos os ingresos totais da unidade familiar descontando o alugamento da vivenda ou amortización de crédito hipotecario da mesma, sen que estes superen ós 300 € mensuais. A efectos de valoración de ingresos teranse en conta tódolos obtidos, de calquera procedencia: salarios, pensións contributivas e non contributivas, prestacións, rendas por actividades profesionais, industriais, agrarias, deportivas, artísticas, etc. tanto de carácter fixo como eventual. Para a valoración de ingresos de computo anual, teranse en conta os ingresos correspondentes a derradeira declaración da renda, dividindo por 12 para obter a media de ingresos mensuais. No caso de que se produzan variacións substanciais en relación coa que consta na derradeira declaración da renda, terase en conta ditas situacións sobrevidas coa correspondente avaliación polos/as traballadores/ras sociais de zona, que deberán estar reflectidas e argumentadas no correspondente informe social en base a situación actual acreditada e valorada, tomando como referencia nestes casos os ingresos mensuais obtidos ó dividir entre 6 os ingresos da unidade familiar correspondentes ó primeiro semestre do ano 2016. As solicitudes presentaranse no Rexistro xeral de entrada co Concello da Estrada ou por calquera dos procedementos establecidos no artigo 38.4 da Lei 30/1992 de 26 de novembro de réxime xurídico das administracións públicas e do procedemento administrativo común, segundo modelo Anexo I, acompañadas da documentación acreditativa de cumprimento de requisitos e circunstancias que permitan avaliar a situación socio-familiar. As solicitudes presentaranse acompañadas da seguinte documentación: 1.—Fotocopia do D. N. I. do/a solicitante, pasaporte ou NIE vixente.2.—Fotocopia do Libro de Familia completo ou documento oficial acreditativo dos membros da unidade familiar coa súa data de nacemento.3.—Volante de empadroamento Familiar 4.—Xustificación da situación económica e laboral correspondente ó ano 2015 de tódolos membros da unidade familiar a través dos seguintes documentos orixinais ou copias cotexadas: a) certificacións de empresa ou copia cotexada de nóminas b) certificación do INEM sobre prestacións por desemprego c) certificacións de pensións en calquera modalidade, tanto de España coma do estranxeiro. d) Convenio regulador e documentos xustificativos das achegas económicas actualizadas, nos supostos de separación ou divorcio. e) Informe de vida laboral completo e actualizado de tódolos membros da unidade familiar maiores de 16 anos emitido pola Tesourería da seguridade social, ou certificación negativa. f) Certificación de datos fiscais do último exercicio económico de tódolos membros computables da unidade familiar, ou certificación negativa, expedida pola Axencia Tributaria. g) No suposto de membros da unidade de convivencia en situación de desemprego, copia cotexada da tarxeta de demandante de emprego cunha antigüidade mínima de un mes anterior á data da publicación da convocatoria no Boletín Oficial da Provincia. h) No suposto de traballadores autónomos: copia cotexada dos xustificantes das cotizacións á seguridade social e acreditación de ingresos no último exercicio económico. No suposto que a acreditación de ingresos sexa inferior a base de cotización teranse en conta como ingresos mínimos mensuais ós da base de cotización á Seguridade Social. i) Outras prestacións: certificados emitidos polas administracións correspondentes (Xunta, Seguridade Social, etc.) relativos a calquera outra prestación (prestación por fillo a cargo, pensións non contributivas, salario da liberdade, etc.) 5.—Acreditación da situación familiar: a) No suposto de separación e divorcio: copias da sentencia e do convenio regulador, e xustificantes bancarios das aportacións económicas establecidas na dita sentencia e actualizadas. b) No suposto de parellas de feito separadas con fillos recoñecidos no Libro de familia ou documento análogo: copia da sentencia de asignación de garda e custodia e alimentos así como xustificantes das aportacións económicas establecidas na dita sentencia e actualizadas. De non aportarse ditos documentos entenderase que non existe separación de feito polo que ámbolos dous proxenitores deberán presentar tódolos documentos laborais e económicos esixibles para os membros da unidade familiar. c) En situacións de impago dos supostos 5. a) e 5. b), presentarase copia da solicitude de execución de sentenza presentada perante o xulgado ou xustificante de inicio das actuacións. De non presentar a dita documentación considerarase que a contía das pensións compensatorias ou de alimentos establecida inicialmente se esta a percibir, computando esas cantidades como ingresos efectivos. d) No suposto de menores en situación de garda e custodia compartida: xustificantes de ingresos de ámbolos dous proxenitores. e) No suposto de acollemento dos/as menores por resolución administrativa ou auto xudicial: copia do certificado do organismo competente e no seu caso a contía da remuneración que se perciba. f) Outras situacións: serán valoradas polo/ traballador social de referencia.6.—Xustificante da matricula en calquera dos centros de ensino público da Estrada.7.—Xustificación, no seu caso, dos gastos de aluguer e vivenda ou amortización de préstamo bancario para adquisición da mesma correspondente ó ano 2015.8.—Fotocopia da certificación do grado de discapacidade e/ou dependencia dos membros da unidade familiar recoñecidos como tales.9.—Certificacións de estar ao corrente das obrigas fiscais e coa seguridade social 10.—Declaración de outras axudas percibidas ou solicitadas coa mesma finalidade, de calquera organismo público ou privado.11.—Factura orixinal da adquisición de libros e/ou material escolar, que deberá ser emitida cos requisitos establecidos no R. D. 1496/2003, a nome do/a solicitante da axuda. As facturas presentaranse xunto coa solicitude. Se a solicitude fose desestimada procederase a devolución da factura o/a interesado/a.12.—Declaración responsable de non estar incurso nas prohibicións para obter a condición de persoa beneficiaria, sinaladas no artigo 13 da lei de subvencións.13.—Calquera outro documento requirido polo/as traballador/ras sociais de zona para a valoración da solicitude. As fotocopias de documentos, deberanse presentar cotexados ou achegar o documento orixinal para o seu cotexo. No caso de que a documentación presentada figure incompleta, requirirase o/a solicitante por escrito para a súa presentación no prazo de 10 dias. No suposto de non presentala procederase ó arquivo do expediente de solicitude. Cando non sexa posible achegar a documentación requirida por razóns alleas á persoa solicitante, poderá presentarse declaración responsable, sendo esta circunstancia obxecto de valoración polos servizos sociais municipais. En ningún caso esta declaración responsable substituirá a documentos de obrigada presentación que deberán obrar en poder dos/as solicitantes. No suposto de que no prazo establecido se presenten xustificantes de ter solicitada a documentación precisa para a valoración de solicitudes, os documentos pendentes presentaranse no Rexistro Municipal de Entrada en canto sexan recibidos. O/as traballador/as sociais de referencia valorarán as solicitudes presentadas e emitirán informe de valoración en base a documentación presentada e os datos que consten no expediente familiar. A responsable técnica do Departamento de Servizos Sociais emitira informe con proposta de resolución. A Xunta de Goberno Local adoptara a resolución en base á proposta presentada pola concelleira de Benestar Social, Igualdade e Educación. No taboleiro de anuncios da Casa do Concello e na páxina Web publicaranse, por núm. de DNI de menor a maior, o listados de concesión das axudas, indicando a puntuación e importe da axuda ou a desestimación, se fose o caso, indicando o motivo. A baremación das solicitudes ten por obxecto establecer unha orde de prioridade na concesión das axudas a tenor da maior necesidade estimada mediante o outorgamento dunha puntuación a cada unha das solicitudes en razón directa ó grado de necesidade estimado, mediante a avaliación acumulada dos seguintes factores: a) Situación económica. b) Núcleo de convivencia familiar. c) Nº de nenos en idade escolar. d) Valoración técnica da problemática social. Para a resolución das solicitudes é preceptivo a emisión do informe social, por parte do/as traballador/as sociais de zona, onde quede avaliada a situación e baremado cada un dos expedientes en base as seguintes variables e criterios: a.1. Base de cálculo: A avaliación da situación económica efectuarase partindo dos ingresos netos medios mensuais da unidade familiar segundo ó establecido na cláusula QUINTA desta convocatoria. Establecese como base de cálculo o IPREM correspondente ó ano 2015, que supón 532,51€ mensuais. a.2. Puntuación: A Base de Cálculo terá un valor constante de 50 puntos. A efectos de valoración partirase dos ingresos netos medios mensuais da unidade familiar, puntuándose da seguinte forma: * Os ingresos inferiores á base de cálculo, contados a partir dela, de forma consecutiva en sentido decrecente, computaranse por tramas de 6,00 euros e a cada unha das tramas asignaráselle un valor positivo de 2 puntos. A puntuación final obterase engadindo ó valor constante de 50 puntos o resultado do valor da suma das tramas indicados. *Os ingresos superiores á base de cálculo, pola contra, a cada trama de 12,00 euros., asignaráselle unha puntuación negativa que será de valor igual a menos 1 punto por cada un das tramas. A puntuación final obterase restando ó valor constante de 50 puntos, a suma negativa correspondente ó resultado de tódalas tramas a considerar. Constitúe a puntuación obtida segundo o número de membros que compoñan a unidade familiar, asignando un punto positivo por cada membro. Constitúe a puntuación obtida segundo o número de fillos escolarizados ou cursando estudios, no curso académico 2016/2017, segundo a seguinte táboa: Esta puntuación será a que resulta de considerar a posible concorrencia de determinadas circunstancias subxectivas na unidade familiar, que deben ser valoradas por canto poidan incidir no grao de necesidades. Representa unha valoración adicional feita pola traballadora social de zona e non pode exceder os 70 puntos. O baremo para valorar as circunstancias concorrentes e/ou simultáneas é o seguinte: 1.—Familias derivadas ó Programa de Apoio ás Familias no ámbito dos Servizos Sociais comunitarios básicos: 5 puntos 2.—Familias beneficiarios da RISGA e de Prestacións de Apoio Familiar: 10 puntos 3.—Familias de intervención social derivadas ó Programa de Inserción Social e/ou Laboral: 5 puntos 4.—Unidades familiares nas que algún/s membro/s teña unha discapacidade con grao igual ou superior ao 65%, ou estea valorado como dependente en calquera dos graos establecidos segundo a Lei 39/2006, de 14 de decembro: 5 puntos 5.—Familias monoparentais: 10 puntos 6.—Situación de acollemento do/a menor:10 puntos 7.—Situación de desemprego dos 2 proxenitores: 10 puntos 8.—Unidades familiares en risco de exclusión social: 15 puntos No suposto de que o número de axudas solicitadas que reúnan os requisitos contemplados na cláusula QUINTA supere o importe destinado ás mesmas, darase prioridades ás solicitudes que obteñan unha maior puntuación segundo o baremo. No suposto de igualdade na puntuación final entre solicitantes, establecerase a seguinte prioridade: A convocatoria anunciaranse no Boletín Oficial da Provincia de Pontevedra, así como no Taboleiro de Anuncios da Casa do Concello e na páxina Web do concello da Estrada.www.aestrada.com Darase publicidade ademais nos distintos colexios públicos e nas ANPAS. O prazo de presentación de solicitudes iniciarase ó día seguinte da publicación das Bases da Convocatoria no Boletín Oficial da Provincial de Pontevedra e rematará o día 23 de setembro de 2016. As Bases de convocatoria e cantos actos administrativos delas se deriven poderán ser impugnados polos interesados na forma prevista na Lei 30/1992, de 26 de novembro, de Réxime Xurídico das Administración Públicas e Procedemento Administrativo Común. Contra a resolución adoptada na execución das presentes bases, poderase interpor recurso de reposición perante o órgano que a ditou no prazo de un mes dende a recepción da resolución. Entenderase desestimado o recurso se transcorrido un mes dende a súa presentación non se obtivese resposta, podendo nesa caso interpoñerse recurso contencioso administrativo no prazo de dous meses, tal e como prevé o artigo 8 da Lei 29/1998 de 13 de xullo, reguladora da xurisdición contencioso administrativa Abonarase o importe concedido á vista da factura presentada, que deberá ser emitida cos requisitos establecidos no R. D. 1496/2003, e figurará a nome do/a solicitante da axuda. Tendo en conta que estas axudas son de interese social, pola situación de dificultade económica das familias ás que están dirixidas, terán a consideración de carácter especial polo que o importe da axuda poderá supoñer a totalidade do gasto. De acordo co disposto na Lei orgánica 15/1999, do 13 de decembro, de protección de datos de carácter persoal, infórmase de que os datos que se faciliten na participación do procedemento serán incorporados en un ou varios ficheiros, cuxo responsable é o Concello da Estrada, con domicilio na Praza da Constitución núm.1- A Estrada – Pontevedra, onde se poderán exercitar en todo momento os dereitos de acceso, rectificación, cancelación e, se fose o caso, o de oposición. Coa presentación de solicitude para participar no procedemento os titulares dos datos persoais facilitados consenten expresamente o seu tratamento coa finalidade de levar a cabo a tramitación do dito procedemento. A falsidade ou ocultación dos datos ou documentos achegados polos solicitantes suporá a devolución da axuda no caso de tela percibida e implicará o impedimento dunha nova solicitude por un período de dous anos. En todo aquilo non previsto na presente proposta técnica, será de aplicación as normas básicas de Lei 38/2003 xeral de subvencións (artigos 36 e 37) e da Lei 9/2007 de subvencións de Galicia (artigos 32 e 33) sobre causas de invalidez e réxime de reintegro das subvencións, réxime de infraccións e sancións en materia de subvención. A Estrada, 28 de xullo de 2016.—Dona Amalia Goldar Cora, Concelleira de Benestar Social e Igualdade Emprego e Educación.